pythainlp/thai_wikipedia_clean_20230101 huggingface dataset:
ในช่วงสงคราม บีแยรุตเป็นนักเคลื่อนไหวของพรรคกรรมกรโปแลนด์(PPR) ที่เพิ่งก่อตั้งขึ้นมาใหม่ และต่อมาได้กลายเป็นประธานแห่งสภารัฐชาติ(KRN) ซึ่งถูกก่อตั้งโดยพรรคกรรมกรโปแลนด์ ในขณะที่กองทัพแดงได้ผลักดันกองทัพแวร์มัคท์ของนาซีเยอรมันจากทางตะวันออกของโปแลนด์ เมืองลูบลินซึ่งได้รับการปลดปล่อยก็กลายเป็นสำนักงานใหญ่ชั่วคราวของคณะกรรมาธิการแห่งชาติเพื่อการปลดปล่อยโปแลนด์ตามที่เขาได้คิดริเริ่มขึ้น ด้วยการที่ได้รับการไว้วางใจจากโจเซฟ สตาลิน บีแยรุตได้เข้าร่วมในการประชุมพ็อทซ์ดัม ซึ่งเขาได้ประสบความสำเร็จในการล็อบบี้ให้จัดตั้งชายแดนด้านตะวันตกของโปแลนด์ที่แนวโอเดอร์-ไนเซอ การประชุมดังกล่าวทำให้โปแลนด์ได้รับ"ดินแดนการฟื้นฟู" หลังเยอรมันในขนาดพื้นที่สูงสุดเท่าที่เป็นไปได้
ภายหลังจากการเลือกตั้งสภานิติบัญญัติโปแลนด์ในปี ค.ศ. 1947 ซึ่งมีการฉ้อโกงการเลือกตั้ง บีแยรุตได้รับการแต่งตั้งให้เป็นประธานาธิบดีแห่งโปแลนด์คนแรกในช่วงหลังสงครามในปี ค.ศ. 1952 รัฐธรรมนูญฉบับใหม่ของสาธารณรัฐประชาชนโปแลนด์(จนกระทั่งเป็นที่รู้จักกันคือ สาธารณรัฐโปแลนด์) ได้ยกเลิกตำแหน่งประธานาธิบดีและรัฐบาลนิยมลัทธิมาร์กซิสต์-เลนินนิสต์ได้ถูกประกาศใช้อย่างเป็นทางการ บีแยรุตได้สนับสนุนนโยบายสตาลินอย่างรุนแรงตลอดจนนำเอาสัจนิยมสังคมนิยมมาใช้อย่างเป็นระบบในโปแลนด์ ระบอบการปกครองของเขาได้กลายเป็นสัญลักษณ์ของความน่าสะพรึงอย่างเงียบ ๆ - เขาเป็นประธานในการไล่ล่าสมาชิกฝ่ายต่อต้านติดอาวุธและพวกเขาก็ถูกสังหารในที่สุดด้วยน้ำมือของกระทรวงความมั่นคงสาธารณะ(UB) รวมทั้งอดีตสมาชิกกองทัพบ้านเกิดบางคน ภายใต้การดูแลของบีแยรุต หน่วยยูบีได้ถูกพัฒนาขึ้นเป็นตำรวจลับที่มีชื่อเสียง ซึ่งตามแหล่งข้อมูลบางแห่งได้ระบุว่ามีหน้าที่รับผิดชอบในการประหารชีวิตฝ่ายตรงข้ามทางการเมืองหนึ่งหมื่นคนหรือผู้ต้องสงสัยหกพันคนตามข้อมูลจากสถาบันฮูเวอร์ ในฐานะที่เป็นผู้นำโปแลนด์โดยพฤตินัย เขาอาศัยอยู่ในพระราชวังเบลเวเดอร์และเป็นหัวหน้าสหพรรคแรงงานโปแลนด์ จากสำนักงานใหญ่พรรคที่นิวเวิร์ลสรีตทในใจกลางวอร์ซอ เป็นที่รู้คือ "Dom Partii" เขายังเป็นผู้สนับสนุนหลักในการบูรณะฟื้นฟูกรุงวอร์ซอขึ้นมาใหม่(การสร้างย่านประวัติศาสตร์ขึ้นมาใหม่) และการสร้างวังแห่งวัฒนธรรมและวิทยาศาสตร์
บอแลสวัฟ บีแยรุตได้เสียชีวิตลงในโรคหัวใจล้มเหลว เมื่อวันที่ 12 มีนาคม ค.ศ. 1956 ในกรุงมอสโก ภายหลังจากการเข้าร่วมประชุมสภาคองเกรสของพรรคคอมมิวนิสต์แห่งสหภาพโซเวียตครั้งที่ 20 การเสียชีวิตของเขาเกิดขึ้นอย่างกระทันหันและเกิดทฤษฎีต่าง ๆ มากมายที่ตั้งคำถามเกี่ยวกับสถานการณ์ที่เขาเสียชีวิต ร่างของเขาได้ถูกนำกลับไปยังโปแลนด์และถูกฝังศพอย่างมีเกียรติในสุสานทหารโปวาซกี(Powązki Military Cemetery)
สโมสรฟุตบอลลิเวอร์พูลในฤดูกาล 2021–22
ฤดูกาล 2021–22 เป็นฤดูกาลที่ 130 ของสโมสรฟุตบอลลิเวอร์พูล และเป็นฤดูกาลที่ 60 ติดต่อกันบนลีกสูงสุดของฟุตบอลอังกฤษ ในฤดูกาลนี้ พวกเขาชนะเลิศอีเอฟแอลคัพเป็นครั้งที่เก้าในประวัติศาสตร์ของพวกเขาและเอฟเอคัพเป็นครั้งที่แปดในประวัติศาสตร์ของพวกเขา พวกเขามีส่วนร่วมในทุกนัดที่มีสิทธิ์ได้ลงเล่นตลอดฤดูกาล 2021–22 โดยมีโอกาสชนะเลิศสี่รายการ แม้ว่าตารางการแข่งขันจะอัดแน่น พวกเขาจบอันดับที่สองในพรีเมียร์ลีก โดยตามหลัง แมนเชสเตอร์ซิตี เพียงหนึ่งคะแนน และแพ้ให้กับ เรอัลมาดริด ในนัดชิงชนะเลิศยูฟ่าแชมเปียนส์ลีก
การซื้อขายผู้เล่นและการยืมตัว.
ภาพรวมการซื้อ-ขายผู้เล่น.
ฤดูร้อน: £ 36,000,000
ฤดูหนาว: £ 40,500,000
ทั้งหมด: £ 76,500,000
ฤดูร้อน: £ 42,800,000
ฤดูหนาว: £ 1,500,000
ทั้งหมด: £ 44,300,000
ค่าใช้จ่ายสุทธิ
ฤดูร้อน: £ 6,800,000
ฤดูหนาว: £ 39,000,000
ทั้งหมด: £ 32,200,000
การแข่งขันก่อนเริ่มฤดูกาลและกระชับมิตร.
เมื่อวันที่ 12 กรกฎาคม ค.ศ. 2021 ลิเวอร์พูลประกาศว่าพวกเขาจะแข่งขันในเกมกระชับมิตรจำนวนสี่นัด ซึ่งเป็นส่วนหนึ่งของการเข้าค่ายฝึกซ้อมก่อนเริ่มฤดูกาลในออสเตรีย เมื่อวันที่ 19 กรกฎาคม ลิเวอร์พูลประกาศว่าพวกเขาจะสิ้นสุดแคมเปญก่อนเริ่มฤดูกาลด้วยเกมกระชับมิตรในสนามเหย้าจำนวนสองนัด เมื่อวันที่ 29 กรกฎาคม ลิเวอร์พูลประกาศว่าพวกเขาจะพบกับ โบโลญญา จำนวนสองนัด นัดละหกสิบนาที ซึ่งเป็นส่วนหนึ่งของการเข้าค่ายฝึกซ้อมก่อนเริ่มฤดูกาลในฝรั่งเศส โดยแข่งขันระหว่างตารางการแข่งขันที่เคยประกาศไว้ก่อนหน้านี้
นัดการแข่งขันในลีกประกาศเมื่อวันที่ 16 มิถุนายน ค.ศ. 2021
ลิเวอร์พูลจับสลากพบกับชรูว์สบรีทาวน์ในรอบที่สาม
ลิเวอร์พูลเข้าร่วมการแข่งขันรายการนี้ในรอบที่สาม
ลิเวอร์พูลเข้าร่วมการแข่งขันในรอบแบ่งกลุ่ม
การจับสลากรอบแบ่งกลุ่มจัดขึ้นเมื่อวันที่ 26 สิงหาคม ค.ศ. 2021 และตารางการแข่งขันก็ประกาศในวันต่อมา
การจับสลากรอบ 16 ทีมสุดท้ายจัดขึ้นเมื่อวันที่ 13 ธันวาคม ค.ศ. 2021 ที่สำนักงานใหญ่ของยูฟ่า ในเมืองนียง, สวิตเซอร์แลนด์ โดยลิเวอร์พูลพบกับอินเตอร์มิลาน แชมป์ลีกเซเรียอาฤดูกาลก่อนหน้านี้
การจับสลากรอบก่อนรองชนะเลิศจัดขึ้นเมื่อวันที่ 18 มีนาคม ค.ศ. 2022
การจับสลากรอบรองชนะเลิศจัดขึ้นเมื่อวันที่ 18 มีนาคม ค.ศ. 2022 หลังการจับสลากรอบก่อนรองชนะเลิศ
รอบชิงชนะเลิศแข่งขันเมื่อวันที่ 28 พฤษภาคม ค.ศ. 2022 (เวลาท้องถิ่น) ระหว่าง ลิเวอร์พูล และ เรอัลมาดริด นี่เป็นการแข่งขันรอบชิงชนะเลิศครั้งที่ 10 ของลิเวอร์พูล โดยเป็นการเข้ารอบชิงชนะเลิศมากกว่าสโมสรใด ๆ ในอังกฤษและครั้งที่ 3 ในรอบ 5 ปี และเป็นการพบกันอีกครั้งตั้งแต่นัดชิงชนะเลิศเมื่อปี ค.ศ. 2018 ซึ่งลิเวอร์พูลแพ้ไป 1–3
ลงเล่น.
ผู้เล่นที่ไม่ได้ลงเล่นจะไม่มีในรายชื่อนี้
ผู้ช่วยทำประตู.
ประตูบางลูกอาจจะไม่มีผู้ช่วยทำประตู
รางวัลสโมสร.
รางวัลนักเตะยอดเยี่ยมประจำเดือนของสแตนดาร์ด ชาร์เตอร์ด.
"รางวัลนักเตะยอดเยี่ยมประจำเดือนของสโมสรจากการโหวตของแฟนบอลผ่านทางเว็บไซต์ Liverpoolfc.com"
เครื่องผลิตออกซิเจน
เครื่องผลิตออกซิเจน หรือ เครื่องเพิ่มความเข้มข้นของออกซิเจน  เป็นอุปกรณ์ที่ใช้เพิ่มความเข้มข้นของออกซิเจนในอากาศโดยแยกเอาไนโตรเจนออก เพื่อให้ได้อากาศที่มีความเข้มข้นของออกซิเจนสูงกว่าปกติ เพื่อนำไปใช้ประโยชน์ เช่น ให้กับผู้ป่วยที่ต้องการออกซิเจน เป็นต้น
กลไกที่เครื่องผลิตออกซิเจนใช้อยู่ใน 2 กลไกหลัก ได้แก่ การดูดซับโดยอาศัยความต่างของความดัน (pressure swing adsorption) และ การแยกก๊าซผ่านเยื่อ (membrane gas separation)
การใช้ในการระบาดทั่วของโควิด-19.
การระบาดทั่วของโควิด-19 ทำให้มีความต้องการใช้ออกซิเจนเพิ่มขึ้นอย่างมากในการรักษาผู้ป่วย จึงมีการผลิตเครื่องผลิตออกซิเจนแบบไม่ปกปิดเทคโนโลยี (open source) อย่างกว้างขวาง โดยเฉพาะกรณีการระบาดทั่วของโควิด-19 ในประเทศอินเดีย
ยุตะกะ ทะเกะโนะอุชิ
ท่าอากาศยานนานาชาติอะตาตืร์ก
ทะเลสาบโบสทัง
ทะเลสาบโบสทัง (; อุยกูร์: / / "Baghrash Köli / Baƣrax Kɵli"; ชากาทาย: "Bostang") เป็นทะเลเลสาบน้ำจืดทางขอบตะวันออกเฉียงเหนือของแอ่งทาริม อยู่ในเขตปกครองตนเองมองโกลบายินโกลิน (巴音郭楞蒙古自治州; Bayin'gholin Mongol Autonomous Prefecture) และประมาณ 20 กม. (12 ไมล์) ทางตะวันออกของการาชาฮีร์ (焉耆; "Yānqí; ยานฉี") และ 57 กม. (35 ไมล์) ทางตะวันออกเฉียงเหนือของคูร์ลา ในเขตปกครองตนเองซินเจียงอุยกูร์ ประเทศจีน ทะเลเลสาบครอบคลุมพื้นที่ประมาณ 1,000 ตารางกิโลเมตร (390 ตารางไมล์) (ร่วมกับทะเลสาบขนาดเล็กที่อยู่ติดกัน) เป็นทะเลสาบที่ใหญ่ที่สุดในซินเจียงและเป็นทะเลสาบน้ำจืดที่ใหญ่ที่สุดแห่งหนึ่งในประเทศจีน ทะเลสาบโบสทังได้รับน้ำไหลเข้าจากพื้นที่เก็บกักน้ำ 56,000 ตารางกิโลเมตร (22,000 ตารางไมล์)
ชื่ออุยกูร์ของทะเลสาบและภาษาจีนบางครั้งแสดงเป็น Bosten Hu, Bagrax-hu, Bagrasch-köl, Baghrasch köl, Bagratsch-kul, Bositeng Lake หรือ Bositeng Hu
แม่น้ำไคตู (开都河) เป็นแม่น้ำสาขาสำคัญที่สุดที่ไหลลงทะเลสาบโบสทัง คิดเป็นประมาณร้อยละ 83 ของปริมาณน้ำที่ไหลเข้าทั้งหมด แม่น้ำสาขาที่สำคัญอื่น ๆ ได้แก่ ลำห้วยหวงสุ่ย (จีน: 黃水溝) แม่น้ำชิงสุ่ย (清水河) และแม่น้ำไซต์ (烏拉司特河)
ปัจจุบันยังคงมีการทำประมงอยู่ในทะเลสาบ ข้อมูลจนถึงต้นคริสต์ทศวรรษ 1970 (ช่วง พ.ศ. 2513) ปลาที่จับได้ประจำปีร้อยละ 80 เป็นปลาในวงศ์ปลาตะเพียน 2 ชนิด คือ "Schizothorax biddulphi" และ "Aspiorhynchus laticeps" ซึ่งเป็นปลาเฉพาะถิ่นของทะเลสาบโบสทังและแม่น้ำยาร์คันด์ คิดเป็น ในช่วงปี พ.ศ. 2505 ถึง 2508 ได้มีการนำปลาในวงศ์ปลาตะเพียนหลายชนิด (ปลาซ่ง, ปลาเฉาดำ, ปลาลิ่น, ปลาเฉา, ปลาไน และปลาทอง) มาปล่อยในทะเลสาบ ในคริสต์ทศวรรษ 1970 ปลาเหล่านี้กลายเป็นเป้าหมายหลักของการประมงในทะเลสาบแทน และตั้งแต่ปี พ.ศ. 2521 ปลาเพิร์ชยุโรปได้ถูกนำมาปล่อยและเป็นปลาชนิดหลักในการการประมงในทะเลสาบโบสทังในเวลาต่อมา
วินโดวส์ พีซี
Niolamia
นีโอลาเมีย  เป็นสกุลMeiolaniidaeของเต่าในทวีปอเมริกาใต้ที่สูญพันธุ์ไปแล้ว อาร์เธอร์ สมิธ วูดวาร์ดจัดให้มันอยู่ในสกุล"Meiolania" แต่นักประพันธ์ยุคหลังไม่ยอมรับ สกุลนี้เป็นที่รู้จักจากแนวซาร์มีเอนโตในประเทศอาร์เจนตินา
พระมหากษัตริย์ออสเตรเลีย
พระมหากษัตริย์ออสเตรเลีย เป็นสถาบันที่บุคคลเป็นองค์อธิปัตย์และประมุขแห่งรัฐของเครือรัฐออสเตรเลียแบบสืบราชสันตติวงศ์ ทั้งนี้ พระมหากษัตริย์ออสเตรเลียใช้ระบบราชาธิปไตยภายใต้รัฐธรรมนูญ บนระบบรัฐสภาแบบเวสต์มินสเตอร์อันประกอบด้วยลักษณะพิเศษเฉพาะตามในรัฐธรรมนูญแห่งออสเตรเลีย
พระมหากษัตริย์แห่งออสเตรเลียพระองค์ปัจจุบันคือ สมเด็จพระเจ้าชาร์ลส์ที่ 3 ทรงมีพระอิสสริยยศเป็น "พระมหากษัตริย์แห่งออสเตรเลีย" เสด็จขึ้นครองราชย์เมื่อวันที่ 8 กันยายน 2022 โดยในเครือรัฐออสเตรเลีย มีผู้สำเร็จราชการเป็นผู้แทนพระองค์ตามรัฐธรรมนูญออสเตรเลียและพระบรมราชโองการจากพระมหากษัตริย์ และในระดับรัฐของออสเตรเลีย มีผู้ว่าราชการเป็นผู้แทนพระองค์ โดยมีรองผู้ว่าราชการเป็นผู้ช่วย ผู้สำเร็จราชการและผู้ว่าการรัฐฯ ได้รับการแต่งตั้งโดยพระมหากษัตริย์โดยคำแนะนำจากฝ่ายบริหารทั้งระดับรัฐบาลกลางและรัฐบาลของรัฐนั้นๆ โดยเป็นเพียงบทบาทหลักของพระมหากษัตริย์ออสเตรเลียตามรัฐธรรมนูญ
ในรัฐธรรมนูญแห่งออสเตรเลียบัญญัติให้พระมหากษัตริย์แห่งสหราชอาณาจักรทรงเป็นพระมหากษัตริย์แห่งออสเตรเลียด้วย โดยตามกฎหมายแล้วทรงเป็นพระมหากษัตริย์ของออสเตรเลียโดยชอบธรรม โดยทรงปฏิบัติพระราชกรณียกิจรโดยมีคณะรัฐมนตรีเป็นผู้ถวายคำแนะนำ
เครือรัฐออสเตรเลียเป็นหนึ่งในสิบหกประเทศในราชอาณาจักรเครือจักรภพซึ่งเป็นรัฐร่วมประมุขโดยมีพระมหากษัตริย์พระองค์เดียวกัน ใน ค.ศ. 2021 ถือเป็นปีที่ 9 ที่มิได้เสด็จเยือนเครือรัฐออสเตรเลีย โดยเป็นระยะเวลานานที่สุดในประวัติศาสตร์ที่มิได้เสด็จพระราชดำเนินเยือนออสเตรเลียตั้งแต่เสด็จขึ้นครองราชย์
องค์การบริหารส่วนตำบลเขาค้อ
องค์การบริหารส่วนตำบลเขาค้อ เป็นองค์กรปกครองส่วนท้องถิ่นที่ครอบคลุมพื้นที่ทั้งหมดของตำบลเขาค้อ ตำบลริมสีม่วง และตำบลสะเดาะพง ในอำเภอเขาค้อ จังหวัดเพชรบูรณ์ เดิมมีฐานะเป็นสภาตำบลเขาค้อ ซึ่งจัดตั้งขึ้นในวันที่ 5 พฤศจิกายน พ.ศ. 2528 ต่อมาสภาตำบลเขาค้อได้รับการจัดตั้งเป็นองค์การบริหารส่วนตำบลเมื่อวันที่ 30 มกราคม พ.ศ. 2539
ต่อมาในวันที่ 29 กันยายน พ.ศ. 2547 กระทรวงมหาดไทยให้ยุบสภาตำบลริมสีม่วงและสภาตำบลสะเดาะพง รวมกับพื้นที่องค์การบริหารส่วนตำบลเขาค้อ ทำให้ในปัจจุบันองค์การบริหารส่วนตำบลเขาค้อดูแลพื้นที่สามตำบล ได้แก่ ตำบลเขาค้อ ตำบลริมสีม่วง และตำบลสะเดาะพง
นักกีฬาคณะกรรมการโอลิมปิกรัสเซียในโอลิมปิกฤดูร้อน
ประธานวุฒิสภาไทย
วัดชัยศรีภูมิ์
วัดชัยศรีภูมิ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลช้างม่อย อำเภอเมืองเชียงใหม่ จังหวัดเชียงใหม่
วัดชัยศรีภูมิ์สร้างขึ้นราว พ.ศ. 1985–2000 สมัยพญามังรายเริ่มสร้างเมืองเชียงใหม่ มีทหารชื่อพันตำเกินเป็นประธานสร้างจึงเรียกว่า วัดพันตำเกิน หรือ วัดปันต๋าเกิ๋น เหตุทีเรียกว่าวัดชัยศรีภูมิ์ หรือ วัดศรีภูมิ์ เพราะตั้งอยู่ใกล้แจ้งศรีภูมิ สาเหตุที่สร้างวัด เพื่อเป็นศรีเมืองเชียงใหม่ ตามทักษาเมืองจาตุรงคทิศ ต่อมาอีกสองร้อยกว่าปี ในปี จ.ศ. 840 หรือ พ.ศ. 2022 ในสมัยพระเจ้าติโลกราชยังพบว่า วัดชัยศรีภูมิ์ มีชื่อปรากฏว่า วัดอโสการาม เป็นที่ประดิษฐานพระไม้แก่นจันทน์ซึ่งมาถึงเชียงใหม่เป็นครั้งแรกและอยู่ได้ถึง 15 ปี เมื่อเชียงใหม่อยู่อยู่ภายใต้การปกครองของพม่าวัดอาจมีความทรุดโทรมลงไป และได้รับการบูรณะขึ้นมาใหม่เมื่อ พ.ศ. 2380 ในสมัยพระยาพุทธวงศ์
เสนาสนะและปูชนียวัตถุที่สำคัญ ได้แก่ วิหารไม้ทั้งหลังเรียกว่า วิหารพระเจ้าทันใจ กุฏิทั้ง 4 หลัง เป็นที่ประดิษฐานของพระไจยขี้เหมี้ยงหรือพระเจ้าแสนไจยและพระไม้แก่นจันทร์แดง พระประธานในอุโบสถ เป็นพระนอนปางไสยาสน์
วัดพระธาตุประสิทธิ์
วัดพระธาตุประสิทธิ์ หรือ วัดธาตุประสิทธิ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลนาหว้า อำเภอนาหว้า จังหวัดนครพนม
วัดพระธาตุประสิทธิ์ เดิมชื่อ วัดธาตุ เนื่องจากมีเจดีย์เก่าแก่ที่ไม่ปรากฏหลักฐานว่าสร้างมาในสมัยใด ลักษณะเป็นเจดีย์รูปสี่เหลี่ยมย่อมุมไม้สิบสองฐาน สภาพพระธาตุเมื่อแรกพบ มีสภาพชำรุดทรุดโทรมมีเถาวัลย์ปกคลุมไปทั้งองค์พระธาตุ พบโดยชนเผ่าญ้อ ต่อมาพระเจ้าไชยเชษฐาได้เข้ามาบูรณะใหม่ ต่อมา พ.ศ. 2454 พระครูประสิทธิ์ศึกษากร เจ้าอาวาสวัดธาตุประสิทธิ์ ได้ก่อสร้างพระธาตุเจดีย์องค์ใหม่โดยสร้างเลียนแบบพระธาตุพนมบางส่วน กว้างด้านละ 7.2 เมตร วัดโดยรอบฐาน 24.5 เมตร สูง 24.52 เมตร สร้างเสร็จสมบูรณ์ในปี พ.ศ. 2506 ได้อัญเชิญพระบรมสารีริกธาตุ พระอรหันต์ธาตุรวม 24 พระองค์ และดินจากสังเวชนียสถาน และพระพุทธรูปที่พบใน เจดีย์องค์ที่เก่ามาบรรจุไว้ในองค์พระธาตุ และเมื่อปี พ.ศ. 2500 ได้อัญเชิญพระพุทธบาทจำลองที่อัญเชิญมาจากกรุงเทพ พร้อมตั้งชื่อพระธาตุใหม่ว่า "พระธาตุประสิทธิ์"
พระธาตุองค์นี้เป็นพระธาตุประจำวันเกิดของผู้ที่เกิดวันพฤหัสบดี ทุกปีจะมีงานนมัสการพระธาตุ คือ งานบุญเดือนสี่ของดีนาหว้าซึ่งตรงกับวันขึ้น 12 ค่ำ เดือนสี่ ถึงวันขึ้น 15 ค่ำ เดือนสี่
พระมหากษัตริย์กรีนแลนด์
วัดธาตุประสิทธิ์
จางเจียเจีย
เจ้าชายแห่งโมนาโก
เจ้าผู้ครองโมนาโก  คือองค์อธิปัตย์และประมุขแห่งราชรัฐโมนาโก โดยเจ้าผู้ครองทุกพระองค์ใช้ว่าเป็นสมาชิกแห่งราชวงศ์กรีมัลดีถึงแม้ว่าบางพระองค์นั้นโดยหลักมาจากราชวงศ์อื่นๆ (กัวยง เดอ มาตีญง หรือ โปลีญัก) เมื่อเจ้าชายแรนีเยที่ 3 สิ้นพระชนม์ใน ค.ศ. 2005 ทรงเป็นกษัตริย์ที่ครองราชย์ยาวนานที่สุดในทวีปยุโรป และราชวงศ์กรีมัลดีซึ่งปกครองโมนาโกมากว่าแปดร้อยปีนั้นเป็นราชวงศ์ที่ปกครองยาวนานที่สุดในทวีปยุโรป
เจ้าผู้ครองโมนาโกพระองค์ปัจจุบันคือ เจ้าชายอาลแบร์ที่ 2 เสวยราชย์เมื่อปีค.ศ. 2005 ต่อจากพระบิดา
พระมหากษัตริย์หมู่เกาะโซโลมอน
พระมหากษัตริย์แห่งหมู่เกาะโซโลมอน เป็นสถาบันพระมหากษัตริย์ภายใต้รัฐธรรมนูญและประมุขแห่งหมู่เกาะโซโลมอน พระมหากษัตริย์พระองค์ปัจจุบันคือ สมเด็จพระเจ้าชาลส์ที่ 3 ซึ่งทรงเป็นพระประมุขของอีกสิบห้าราชอาณาจักรในเครือจักรภพแห่งประชาชาติ
บทบาททางรัฐธรรมนูญของพระมหากษัตริย์แห่งหมู่เกาะโซโลมอนนั้นมีผู้แทนพระองค์คือ ผู้สำเร็จราชการแห่งหมู่เกาะโซโลมอน
พระมหากษัตริย์ปาปัวนิวกินี
พระมหากษัตริย์แห่งปาปัวนิวกินี เป็นสถาบันพระมหากษัตริย์ภายใต้รัฐธรรมนูญและประมุขแห่งปาปัวนิวกินี พระมหากษัตริย์พระองค์ปัจจุบันตั้งแต่ 8 กันยายน ค.ศ. 2022 คือ สมเด็จพระเจ้าชาลส์ที่ 3 ซึ่งทรงเป็นพระประมุขของอีกสิบห้าราชอาณาจักรในเครือจักรภพแห่งประชาชาติ โดยมีสถานะเป็นสถาบันพระมหากษัตริย์ที่แยกออกจากกันกับสหราชอาณาจักรตามกฎหมาย โดยทรงมีพระอิสริยยศเป็น "สมเด็จพระราชาธิบดีแห่งปาปัวนิวกินี" โดยมีผู้สำเร็จราชการแห่งปาปัวนิวกินีเป็นผู้แทนพระองค์
พระมหากษัตริย์ตูวาลู
พระมหากษัตริย์แห่งตูวาลู เป็นสถาบันพระมหากษัตริย์ภายใต้รัฐธรรมนูญและประมุขแห่งตูวาลู พระมหากษัตริย์พระองค์ปัจจุบันคือ สมเด็จพระเจ้าชาลส์ที่ 3 ซึ่งทรงเป็นพระประมุขของอีกสิบห้าราชอาณาจักรเครือจักรภพในเครือจักรภพแห่งประชาชาติ
บทบาททางรัฐธรรมนูญของพระองค์นั้นใช้ผ่านผู้แทนพระองค์คือ ผู้สำเร็จราชการแห่งตูวาลู
สถานที่ท่องเที่ยวระดับ AAAAA ในประเทศจีน
สถานที่ท่องเที่ยวระดับ AAAAA ในประเทศจีน หรือ สถานที่ท่องเที่ยวระดับ 5A  เป็นการจัดจำแนกและการประเมินระดับคุณภาพของสถานที่ท่องเที่ยวในประเทศจีน ตามมาตรฐานแห่งชาติ ประเมินโดย "คณะกรรมการจัดระดับคุณภาพสถานที่ท่องเที่ยวแห่งชาติ" และออกโดยกระทรวงวัฒนธรรมและการท่องเที่ยวแห่งสาธารณรัฐประชาชนจีน มอบให้กับสถานที่ท่องเที่ยวที่สำคัญและได้รับการดูแลอย่างดีที่สุด
ระดับ AAAAA (5A; 5 เอ) เป็นระดับสูงสุดในการจัดอันดับ ณ ปี 2563 มีสถานที่ท่องเที่ยว 279 แห่งที่ถูกจัดระดับนี้
ที่มาของระบบการจัดระดับสถานที่ท่องเที่ยวเป็นไปตามเกณฑ์ที่กำหนดครั้งแรกในปี 2542 โดยองค์การบริหารการท่องเที่ยวแห่งชาติจีน (กระทรวงวัฒนธรรมและการท่องเที่ยวในปัจจุบัน) และแก้ไขในปี 2547 เกณฑ์นี้รวมถึงปัจจัยด้านคุณภาพและการจัดการ ตามเงื่อนไข 12 ประการ ได้แก่ ความสะดวกในการคมนาคมขนส่ง, การจัดการการเที่ยวชมสถานที่, ความปลอดภัยของสถานที่, ความสะอาด, สุขภาพและสุขอนามัยในการท่องเที่ยว, บริการไปรษณีย์และโทรคมนาคม, การซื้อของเพื่อการท่องเที่ยว, การจัดการและการปกป้องทรัพยากรและสิ่งแวดล้อม, ความน่าดึงดูดใจของทรัพยากรการท่องเที่ยว, ความน่าดึงดูดจากการตลาด, จำนวนนักท่องเที่ยวประจำปี และอัตราความพึงพอใจจากการสุ่มตัวอย่างนักท่องเที่ยว โดยคำนึงถึงเอกลักษณ์และการรับรู้ของการเสนอสถานที่ท่องเที่ยว สถานที่ท่องเที่ยวได้รับการจัดลำดับตามเกณฑ์ในระดับเริ่มต้นจาก A ถึง AAAA ในระยะแรก และเพิ่มระดับ AAAAA หรือ 5A ในภายหลังเพื่อเป็นระดับสูงสุด
กลุ่มสถานที่ท่องเที่ยว 66 แห่งได้รับการรับรองว่าเป็นสถานที่ท่องเที่ยวที่ได้รับการจัดอันดับ AAAAA ชุดแรกในปี 2550 ในการจัดระดับสถานที่ท่องเที่ยวชุดแรก มีสถานที่ทางประวัติศาสตร์ที่โดดเด่นที่สุดหลายแห่งในประเทศจีนรวมอยู่เช่น พระราชวังต้องห้าม และ พระราชวังฤดูร้อน ซึ่งล่าสุดการจัดระดับในเดือนกุมภาพันธ์ 2560 เพิ่มเติมใหม่ 20 แห่ง ในบางครั้งซึ่งเกิดขึ้นไม่บ่อยนัก มีสถานที่บางแห่งถูกลดออกจากระดับสูงสุด เนื่องจากข้อบกพร่องจากการสร้างประสบการณ์ที่ดีแก่ผู้เข้าชม
การปรับลดระดับ.
สถานที่ท่องเที่ยวที่สำนักงานการท่องเที่ยวแห่งชาติจีนพบว่ามีข้อบกพร่อง (สำนักงานนี้รวมเข้ากับกระทรวงวัฒนธรรมและการท่องเที่ยวจีนในปี 2561) ถูกปรับลดระดับการรับรอง 5A เนื่องจากไม่สามารถสร้างประสบการณ์ที่ดีแก่นักท่องเที่ยว ในปี 2558 ช่องเขาซานไห่ Shanhai Pass ในเหอเป่ย์เป็นสถานที่ท่องเที่ยวแห่งแรกที่ถูกลดระดับจาก 5A และในปี 2559 โดยมีการถอด Orange Isle ในหูหนานและช่องเขา Shenlong Gorge ในฉงชิ่ง เนื่องจากปัญหาด้านความปลอดภัย ราคาสูงเกินไป การจัดการสิ่งแวดล้อมที่ไม่ดี และการบำรุงรักษาสถานที่ไม่ดี ตลอดจนบริการที่ไม่ดีซึ่งส่วนใหญ่เกิดจากการขาดพนักงาน
พระมหากษัตริย์กรีเนดา
พระมหากษัตริย์แห่งกรีเนดา เป็นสถาบันพระมหากษัตริย์ภายใต้รัฐธรรมนูญและประมุขแห่งกรีเนดา พระมหากษัตริย์พระองค์ปัจจุบันคือ สมเด็จพระเจ้าชาลส์ที่ 3 ซึ่งทรงเป็นพระประมุขของอีกสิบห้าราชอาณาจักรในเครือจักรภพแห่งประชาชาติ
บทบาททางรัฐธรรมนูญของพระมหากษัตริย์แห่งกรีเนดานั้นมีผู้แทนพระองค์คือ ผู้สำเร็จราชการแห่งกรีเนดา การสืบราชสันตติวงศ์ของกรีเนดานั้นกำกับอยู่ในพระราชบัญญัติว่าด้วยการสืบราชสันตติวงศ์ ค.ศ. 1701ของสหราชอาณาจักรซึ่งถือเป็นส่วนหนึ่งของรัฐธรรมนูญ
ภาษาคำติดต่อ
ความแปลกเด่น
การจลาจลในลอสแอนเจลิส ค.ศ. 1992
รามนาตจุวามิโกยิล
รามนาตจุวามิโกยิล  เป็นโบสถ์พราหมณ์บูชาพระศิวะในเมืองราเมศวรัม บนเกาะปามปันในรัฐทมิฬนาฑู ประเทศอินเดีย และเป็นหนึ่งในสิบสองชโยติรลึงค์, 275 ปาทัลเปตรสถลัม โกยิลมีการขยับขยายในศตวรรษที่ 12 โดยจักรวรรดิปัณฑยะ และครรภคฤห์ประธานได้รับการทำนุบำรุงโดยชัยวีระ จินไกอริยันแห่งอาณาจักรชัฟนา โกยิลนี้มีระเบียงที่ยาวที่สุดในบรรดาโบสถ์พราหมณ์ในประเทศอินเดีย เทพเจ้าองค์ประธานคือพระศิวะในรูปของลิงคัมของรามนาถสวามี เชื่อกันว่าประดิษฐานขึ้นโดยพระรามก่อนพระองค์จะข้ามสะพานไปยังลังกาทวีป ราชโคปุรัมของโกยิลสูล 53 เมตร
รามายณะระบุว่าพระราม อวตารปางที่เจ็ดของพระวิษณุภาวนาต่อพระศิวะเพื่อให้ยกโทษที่บาปที่สังหารพรหมิณขณะทำศึกกับราวณะในลังกาทวีป พระรามประสงค์จะมีศิวลึงค์องค์หนึ่งเพื่อบูชาพระศิวะ จึงได้รับสั่งให้หนุมานไปนำลึงค์นั้นมาจากหิมาลัย แต่หนุมานมาถึงช้า พระรามจึงเสกลึงค์ขนาดเล็กขึ้นจากทรายที่มีบนชายหาด ลึงค์นี้เชื่อกันว่าคือรามนาถสวามีลึงคัม องค์ประธานของโกยิลนี้ ซึ่งแทนองค์รามนาถสวามี (พระศิวะ) ปัจจุบันในครรภคฤห์ ประดิษฐานงึงคัมสององค์ องค์หนึ่งเสกขึ้นจากทรายโดยพระราม เป็นองค์ประธาน อีกองค์คือที่หนุมานนำมาจากเขาไกลาศ เรียกวิศวลึงค์ หรือวิศวลึงคัม
Ramanathaswamy Temple
กีฬาเทนนิสในโอลิมปิกฤดูร้อน 2020 – บุคคลชาย
การแข่งขันกีฬาเทนนิสในโอลิมปิกฤดูร้อน 2020 – บุคคลชาย เป็น 1 ใน 5 รายการแข่งขันเทนนิสที่โตเกียว ประเทศญี่ปุ่น จะจัดขึ้นระหว่างวันที่ 24 กรกฎาคม - 1 สิงหาคม พ.ศ. 2564 ที่สนามกีฬาในร่มอาริอาเกะ ครั้งนี้จัดการแข่งขันกีฬาเทนนิสในโอลิมปิกเป็นครั้งที่ 24 ในโอลิมปิกฤดูร้อน จะมีนักกีฬาเข้าร่วมแข่งขัน 64 คน จาก 30 ประเทศโดยประมาณ
นี่จะเป็นการแข่งขันเทนนิสชายเดี่ยวครั้งที่ 16 (เหรียญ) รายการนี้จัดขึ้นในโอลิมปิกฤดูร้อนทุกครั้งที่บรรจุการแข่งขันเทนนิส ตั้งแต่ปี พ.ศ. 2439 ถึง พ.ศ. 2467 และตั้งแต่ปี พ.ศ. 2531 จนถึงปัจจุบัน จัดเป็นกีฬาสาธิตขึ้นในปี พ.ศ. 2511 และ 2527
การแข่งขันเป็นการแข่งขันแบบแพ้คัดออกครั้งเดียวร่วมกับการแข่งขันชิงเหรียญทองแดง การแข่งขันใช้เซตที่ดีที่สุดของ 3 เซต ไทเบรกจะเล่นในทุกเซตที่มีคะแนนถึง 6-6 รวมถึงเซตสุดท้ายของแมตช์
นาปาล์ม
กีฬาเทนนิสในโอลิมปิกฤดูร้อน 2020 – ชายคู่
การแข่งขันกีฬาเทนนิสในโอลิมปิกฤดูร้อน 2020 – ชายคู่ เป็น 1 ใน 5 รายการแข่งขันเทนนิสที่โตเกียว ประเทศญี่ปุ่น จะจัดขึ้นระหว่างวันที่ 24-30 กรกฎาคม พ.ศ. 2564 ที่สนามกีฬาในร่มอาริอาเกะ ครั้งนี้จัดการแข่งขันกีฬาเทนนิสในโอลิมปิกเป็นครั้งที่ 16 ในโอลิมปิกฤดูร้อน จะมีนักกีฬาเข้าร่วมแข่งขัน 32 คู่ หรือ 64 คน จาก 25 ประเทศโดยประมาณ
รายการเทนนิสชายคู่จะเป็นการแข่งขันเทนนิสชายคู่ครั้งที่ 16 (เหรียญ) รายการนี้จัดขึ้นในโอลิมปิกฤดูร้อนทุกครั้งที่บรรจุการแข่งขันเทนนิส ตั้งแต่ปี พ.ศ. 2439 ถึง พ.ศ. 2467 และตั้งแต่ปี พ.ศ. 2531 จนถึงปัจจุบัน จัดเป็นกีฬาสาธิตขึ้นในปี พ.ศ. 2511
กระทรวงทหารบกสหรัฐ
กระทรวงทหารอากาศสหรัฐ
กระทรวงทหารเรือสหรัฐ
พังผืดของปอด
พังผืดของปอด  คือภาวะที่เนื้อปอดกลายเป็นพังผืดหรือแผลเป็น ผู้ป่วยอาจมีอาการหายใจลำบาก ไอแห้ง อ่อนเพลีย น้ำหนักลด และเล็บปุ้มได้ ภาวะแทรกซ้อนที่อาจพบได้ เช่น ความดันเลือดในปอดสูง การหายใจล้มเหลว ปอดรั่ว หรือมะเร็งปอด เป็นต้น
สาเหตุอาจเกิดจากมลพิษ ยาบางชนิด โรคเนื้อเยื่อเกี่ยวพัน การติดเชื้อ โรคของเนื้อปอด เป็นต้น สาเหตุที่พบบ่อยที่สุดคือพังผืดของปอดที่ไม่ทราบสาเหตุ ซึ่งเป็นโรคของเนื้อปอดที่ยังไม่ทราบสาเหตุ การวินิจฉัยอาจทำโดยวินิจฉัยจากอาการ จากการถ่ายภาพรังสี การตัดชิ้นเนื้อปอด และการตรวจสมรรถภาพปอด
โรคนี้ยังไม่มีวิธีรักษาให้หายขาด และการรักษาโดยทั่วไปก็ยังทำได้จำกัด มักเน้นการรักษาไปที่การบรรเทาอาการ เช่น การรักษาด้วยการให้ออกซิเจน การทำกายภาพบำบัดของปอด เป็นต้น ยาบางชนิดอาจช่วยชะลอการเกิดแผลเป็นได้ บางครั้งอาจต้องผ่าตัดปลูกถ่ายปอด ทั่วโลกมีผู้ป่วยภาวะนี้กว่า 5 ล้านคน อายุคาดเฉลี่ยโดยทั่วไปแล้วไม่เกิน 5 ปี
Acute gastroenteritis
อาการปวดท้อง
การกินสารละลายเกลือแร่
Sputnik V COVID-19 vaccine
Convidecia
Pediatrician
อีเพกซ์
อีเพกซ์ (; , ย่อมาจาก Eight Apex) เป็นกลุ่มบอยแบนด์ชาวเกาหลีใต้มีสมาชิก 8 คน ที่ก่อตั้งโดย ซีไนน์เอนเตอร์เทนเมนต์ ในปี พ.ศ. 2564 ซึ่งประกอบด้วย วิช, กึม, มยู, อามิน, แพคซึง, เอเดน, เยวัง และเจฟฟ์ กลุ่มเปิดตัวเมื่อวันที่ 8 มิถุนายน พ.ศ. 2564 โดยมีอีพีแรกชื่อ "Bipolar Pt.1: Prelude of Anxiety"
กึมเป็นอดีตผู้เข้าแข่งขันรายการ"พรอดิวซ์เอ็กซ์ 101"ของเอ็มเน็ต ในฐานะเด็กฝึกหัด 2 ปีที่เป็นตัวแทนของ ซีไนน์เอนเตอร์เทนเมนต์ เขาถูกคัดออกในตอนสุดท้ายและได้อันดับที่ 17
ในเดือนตุลาคม 2564 แพคซึงได้ปรากฏตัวในฐานะผู้เข้าแข่งขันในรายการแคป-ทีนของเอ็มเน็ต ภายใต้ชื่อเกิดของเขา คิม ฮยอน-อู
ดัดแปลงมาจากปประสัติของพวกเขาในนาเวอร์ และเว็บไซต์ประวัติ
น้ำหนักแรกเกิด
น้ำหนักแรกเกิดหมายถึงน้ำหนักของทารกที่เพิ่งเกิด ค่าเฉลี่ยของน้ำหนักทารกแรกเกิดในชาติพันธุ์ยุโรปอยู่ที่ 3.5 กิโลกรัม โดยมีช่วงของค่าปกติอยู่ที่ 2.5 - 4.5 กิโลกรัม ส่วนค่าเฉลี่ยน้ำหนักทารกแรกเกิดในเอเชียใต้และชาติพันธุ์จีนอยู่ที่ประมาณ 3.26 กิโลกรัม ความสำคัญของน้ำหนักแรกเกิดคือพบว่าทารกแรกเกิดที่มีน้ำหนักต่ำมาก (very low birth weight) มีอัตราการเสียชีวิตสูงกว่าทารกแรกเกิดที่มีน้ำหนักปกติประมาณ 100 เท่า อัตราการพบทารกแรกเกิดน้ำหนักน้อย (low birth weight) แตกต่างกันไปในแต่ละช่วงเวลา โดยเคยลดลงจาก 7.9% (ค.ศ. 1970) มาเหลือ 6.8% (ค.ศ. 1980) และเพิ่มขึ้นเป็น 8.3% (ค.ศ. 2006) โดยปัจจุบันอยู่ที่ 8.2% (ค.ศ. 2016) ความชุกของการพบทาแรกแรกเกิดน้ำหนักน้อยค่อนข้างจะเพิ่มขึ้นช้าๆ ตั้งแต่ ค.ศ. 2012 จนถึงปัจจุบัน
Birth weight
Epex
ออร์วิลล์ บราวน์
ออร์วิลล์ บราวน์ (Orville Brown) เป็นนักมวยปล้ำอาชีพชาวอเมริกัน เป็นแชมป์โลก 3 สมัย และยังเป็นแชมป์โลกเฮฟวี่เวท NWA คนแรก ในปี ค.ศ.1948 และเขาได้ยุติอาชีพนักมวยปล้ำในวันที่ 1 พฤศจิกายน ค.ศ. 1949 เนื่องจากเขาได้รับบาดเจ็บสาหัสจากอุบัติเหตุทางรถยนต์
แช จง-ฮย็อบ
แช จง-ฮย็อบ (; เกิด 19 พฤษภาคม พ.ศ. 2536) เป็นนักแสดงและนายแบบชาวเกาหลีใต้ เขามีชื่อเสียงจากการแสดงละครเรื่อง "ฮอตสตีฟลีก", ' และ "เว็บตูนฮีโร่ - ทุนดราโชว์ ซีซั่น 2"] เขาได้รับความสนใจอย่างมากจากการรับบท ยัง โด-ฮย็อก ในละครเรื่อง '
Chae Jong-hyeop
พระมหากษัตริย์จาเมกา
พระมหากษัตริย์แห่งจาเมกา เป็นสถาบันพระมหากษัตริย์ภายใต้รัฐธรรมนูญแห่งจาเมกา โดยมีพระมหากษัตริย์ทรงเป็นประมุข ถึงแม้ว่าสถาบันพระมหากษัตริย์แห่งจาเมกานั้นมีรากฐานมาจากสถาบันพระมหากษัตริย์แห่งสหราชอาณาจักร แต่ต่อได้เริ่มมีการพัฒนาขึ้นเป็นสถาบันของตนโดยมีอัตลักษณ์ที่แตกต่าง พระมหากษัตริย์พระองค์ปัจจุบันคือ สมเด็จพระเจ้าชาลส์ที่ 3 และทรงเป็นพระประมุขของอีกสิบห้าราชอาณาจักรในเครือจักรภพแห่งประชาชาติ
บทบาททางรัฐธรรมนูญของพระมหากษัตริย์แห่งจาเมกานั้นมีผู้แทนพระองค์คือ ผู้สำเร็จราชการแห่งจาเมกา
พระมหากษัตริย์เซนต์คิตส์และเนวิส
พระมหากษัตริย์แห่งเซนต์คิตส์และเนวิส เป็นสถาบันพระมหากษัตริย์ภายใต้รัฐธรรมนูญ ซึ่งมีพระมหากษัตริย์เป็นประมุขแห่งสหพันธรัฐเซนต์คิตส์และเนวิส พระมหากษัตริย์พระองค์ปัจจุบันคือ สมเด็จพระเจ้าชาลส์ที่ 3 โดยในประเทศเซนต์คิตส์และเนวิส ทรงครองราชย์ตั้งแต่ 8 กันยายน ค.ศ. 2022 ซึ่งทรงเป็นพระประมุขของอีกสิบห้าราชอาณาจักรในเครือจักรภพแห่งประชาชาติ การสืบราชสันตติวงศ์ของเซนต์คิตส์และเนวิสนั้นกำกับอยู่ในพระราชบัญญัติว่าด้วยการสืบราชสันตติวงศ์ ค.ศ. 1701ของสหราชอาณาจักรซึ่งถือเป็นส่วนหนึ่งของรัฐธรรมนูญ
บทบาททางรัฐธรรมนูญของพระมหากษัตริย์แห่งเซนต์คิตส์และเนวิสนั้นมีผู้แทนพระองค์คือ ผู้สำเร็จราชการแห่งเซนต์คิตส์และเนวิส
พระมหากษัตริย์เซนต์ลูเชีย
พระมหากษัตริย์แห่งเซนต์ลูเชีย เป็นสถาบันพระมหากษัตริย์ภายใต้รัฐธรรมนูญแห่งเซนต์ลูเชียโดยมีพระมหากษัตริย์เป็นประมุข พระมหากษัตริย์พระองค์ปัจจุบันคือ สมเด็จพระเจ้าชาลส์ที่ 3 โดยในเซนต์ลูเชีย ทรงครองราชย์ตั้งแต่ได้รับเอกราชเมื่อ 8 กันยายน ค.ศ. 2022 ซึ่งทรงเป็นพระประมุขของอีกสิบห้าราชอาณาจักรในเครือจักรภพแห่งประชาชาติ การสืบราชสันตติวงศ์นั้นกำกับอยู่ในพระราชบัญญัติว่าด้วยการสืบราชสันตติวงศ์ ค.ศ. 1701ของสหราชอาณาจักรซึ่งถือเป็นส่วนหนึ่งของรัฐธรรมนูญ
บทบาททางรัฐธรรมนูญของพระมหากษัตริย์แห่งเซนต์ลูเชียนั้นมีผู้แทนพระองค์คือ ผู้สำเร็จราชการแห่งเซนต์ลูเชีย
พระมหากษัตริย์เซนต์วินเซนต์และเกรนาดีนส์
พระมหากษัตริย์แห่งเซนต์วินเซนต์และเกรนาดีนส์ เป็นสถาบันพระมหากษัตริย์ภายใต้รัฐธรรมนูญแห่งเซนต์วินเซนต์และเกรนาดีนส์ โดยมีพระมหากษัตริย์เป็นประมุข พระมหากษัตริย์พระองค์แรกคือ สมเด็จพระราชินีนาถเอลิซาเบธที่ 2 โดยในเซนต์วินเซนต์และเกรนาดีนส์ ทรงครองราชย์ตั้งแต่ได้รับเอกราชเมื่อ 27 ตุลาคม ค.ศ. 1979 ซึ่งทรงเป็นพระประมุขของอีกสิบห้าราชอาณาจักรในเครือจักรภพแห่งประชาชาติ โดยในแต่ละประเทศนั้นถือว่ามีสถาบันพระมหากษัตริย์เป็นของตนตามกฎหมายและแยกจากกัน การสืบราชสันตติวงศ์ของเซนต์วินเซนต์และเกรนาดีนส์นั้นกำกับอยู่ในพระราชบัญญัติว่าด้วยการสืบราชสันตติวงศ์ ค.ศ. 1701ของสหราชอาณาจักรซึ่งถือเป็นส่วนหนึ่งของรัฐธรรมนูญ
บทบาททางรัฐธรรมนูญของพระมหากษัตริย์แห่งเซนต์วินเซนต์และเกรนาดีนส์นั้นมีผู้แทนพระองค์คือ ผู้สำเร็จราชการแห่งเซนต์วินเซนต์และเกรนาดีนส์
ชิบูกาวะ ชุงไก